Algimantas Aleksandravičius

Algimantas Aleksandravičius (g. 1960 m. lapkričio 2 d. Klaipėdoje, dabar gyvena Vilniuje) – Lietuvos nacionalinės kultūros ir meno premijos laureatas, Tarptautinės meninės fotografijos federacijos (FIAP) fotografas menininkas (AFIAP), Lietuvos fotomenininkų sąjungos Garbės narys, fotografas.

Biografija 
Nuo 1988 m. Lietuvos fotomenininkų sąjungos narys. 1994 m. Panevėžyje įkūrė Algimanto galeriją, kurioje 1994–1999 m. surengė apie 60 žymių menininkų personalinių parodų, taip pat muzikos bei poezijos vakarų. Lietuvoje ir užsienyje surengė per šimtą personalinių parodų. Daugelio parodų, fotoalbumų ir Lietuvos fotomenininkų sąjungos metraščių sudarytojas. Šešiolikos personalinių fotoalbumų autorius.

1996 m. suteiktas Tarptautinės meninės fotografijos federacijos (FIAP) fotografo menininko (AFIAP) vardas. 

2002 m. paskirta Lietuvos Respublikos kultūros ministerijos premija Už aktualiausius ir ryškiausius publicistinius kūrinius kultūros temomis (už fotoalbumą Devyni aukštai).

2003 m. pripažintas geriausiu Europos portretistu (konkurso Fujifilm Euro Press 2003 pagrindinis prizas).

2003 m.  Lietuvos Respublikos Vyriausybės meno premija Už reikšmingus Lietuvos menui ir kultūrai darbus.

2003 m. suteiktas Panevėžio metų menininko garbės vardas.

2007 m. apdovanotas ordino Už nuopelnus Lietuvai medaliu.

2008 m. įteiktas Nyderlandų Orange-Nassau Riterio ordinas. 

2009 m. įteiktas Lietuvos fotomenininkų sąjungos 40 - mečio aukso medalis.

2010 m. Aukso žvaigždė (LATGA apdovanojimas). 

2011 m. tapo geriausiu Baltijos šalių portretistu. Baltijos šalių fotografijos konkurso Baltic Photo Contest 2011 nugalėtojas (Grand Prix).

2011 m. Lietuvos nacionalinės kultūros ir meno premija Už fotografinio portreto atnaujinimą, Lietuvos asmenybių galerijos sukūrimą, už LDK paveldo poetiškus atspindžius.

2012 m. suteiktas Lietuvos fotomenininkų sąjungos Garbės nario vardas. 

2013 m. įteikta Balio Buračo fotografijos meno premija.

Keturis kartus Lietuvos spaudos fotografija Auksinio kadro konkurso nugalėtojas. 

2006–2007 m. pagal Lietuvos Respublikos Užsienio reikalų ministerijos ir Taraso Ševčenkos labdaros ir paramos fondo sutartį įgyvendino projektą “Iškiliausių ukrainiečių portretai: pirmieji šalies žingsniai eurointegraciniu keliu” – kūrė iškilių Ukrainos žmonių (politikų, visuomenės veikėjų, menininkų, žurnalistų) fotoportretus.

2006 metais išleista knyga apie Algimantą Aleksandravičių: Dovilė Zelčiūtė. Drama be taisyklių. Algimanto Aleksandravičiaus portreto kontūrai.

Svarbiausi darbai 
 Vieno miestelio kavinių istorijos ( 1992–1997);

 Beprotnamis arba Zavišų dvaro gyventojai (1997);

 Portretai (1997–); 

 Nobelio premijos laureatai Lietuvoje (2000);

 Zona (2001); 

 Rusijos žvaigždynas (2002–2003);
 Panevėžio Juozo Balčikonio gimnazija 2004 04 30 (2004);
 Juozo Miltinio dramos teatras (2005);
 Debiusi (2002– );
 Ukrainos žvaigždynas (2006–2007);
 Kazachstano žvaigždynas (2011);
 Žemaitija – mano meilė (2007–2013);
 Aukštaitija (1995–2014);
 Nyderlandų karalienė Beatrix (2008);
 Keistuolių teatras (2008);
 Vilnius (2008–);
 Lietuvos Didžiosios Kunigaikštijos atspindžiai (2009–);
 Poeto Adomo Mickevičiaus keliais (2009);
 Rašytojo Česlovo Milošo keliais (1999–2011);
 Stačiatikių cerkvės Lietuvoje (2010–2011);
 neGalios nePaliesti (2010);
 Tyli naktis (2012).

Svarbesnės personalinės parodos 
 100 veidų, Dailės parodų rūmai, Klaipėda, 1995; 
 Portretai. Lietuvos kultūros ir meno žmonės, Fotografijos muziejus, Šiauliai, 1996; 
 Zavišų dvaro gyventojai, Dailės galerija, Šiauliai, 1996; 
 XX a. veidai, Galerija Vartai, Vilnius, 1997; 
 Švytėjimas, M. K. Čiurlionio muziejus, M. Žilinsko dailės galerija, Kaunas, 1998; 
 Nobelio premijos laureatai ir kiti garbūs ponai, Prospekto galerija, Vilnius, 2000; 
 Lietuvos rašytojų portretai, Knygų mugė, Frankfurtas, Vokietija, 2002; 
 Laiko paieškos, Fotocentr, Maskva, Rusija, 2002; 
 Švytėjimas, Maniežas, Sankt - Peterburgas, Rusija, 2002; 
 Lietuvos veidai, J. Baltrušaičio namai. Maskva, Rusija, 2005; 
 Veidrodžio pusė. Juozo Miltinio dramos teatras, Prospekto galerija, Vilnius, 2005; 
 Lietuvių rašytojų portretai, Maironio lietuvių literatūros muziejus, Kaunas, 2006; 
 Debiusi, Ievos Simonaitytės biblioteka, Klaipėda, 2006; 
 Ukraina – praskleidus rūko uždangą, Centriniai menininkų namai, Kijevas, Ukraina, 2007; 
 Shining, Vilniaus rotušė, 2007; 
 Portretai, Lenkijos fotomenininkų sąjungos galerija, Varšuva, 2007; 
 Jos Didenybė Lietuvoje ir kiti įžymūs žmonės, Hagos rotušė, Nyderlandai, 2008; 
 Ir keisti tie Keistuoliai..., Keistuolių teatras, Vilnius, 2008; 
 LDK atspindžiai. Gudija, Trakų salos pilis, 2009; 
 Rusijos žvaigždynas, galerija Fotosajuz, Maskva, Rusija, 2010; 
 Karalienė Beatrix Lietuvoje, Vilniaus paveikslų galerija, Vilnius, 2010; 
 neGalios nePaliesti, prekybos ir pramogų centras Panorama, Vilnius, 2010; 
 Algimanto Aleksandravičiaus fotodienoraštis, Rusų - Vokiečių namai, Kaliningradas, Rusija, 2011; 
 Lietuvos Didžiosios Kunigaikštiystės šešėliuose, Kauno fotografijos galerija, 2011; 
 Po mėlynu dangum, Ufa, Baškirijos respublika, Rusija, 2011; 
 Rusijos žvaigždynas, Šiuolaikinio meno centras Kulanši, Astana, Kazachstanas, 2011; 
 Rusijos žvaigždynas, galerija Tengri - Umai, Alma - Ata, Kazachstanas, 2011; 
 Poeto Česlovo Milošo keliais, Tomo Mano memorialinis muziejus, Nida, 2011; 
 Rusijos žvaigždynas, Puškino namai, Londonas, Anglija, 2011; 
 Lietuvos veidai. EXPO 2012 Lietuvos paviljonas. Yeosu, Pietų Korėja, 2012; 
 Kitokie, Trečioji tarptautinė šiuiolaikinio meno mugė ArtVilnius'12, LITEXPO parodų ir kongresų centras, Vilnius, 2012; 
 Vieno miestelio kavinių istorijos. Kaunas Photo 2012. Galerija R, Kaunas, 2012; 
 LDK paskutinieji piliečiai. Prospekto galerija, Vilnius, 2012; 
 Tyli naktis. Kai norai pildosi, prekybos ir pramogų centras Akropolis, Vilnius, 2012; 
 Vaizdai veltui, Šiuolaikinio meno galerija Serpente, Porto, Portugalija, 2013; 
 Lietuvos Didžiosios Kunigaikštijos atspindžiai, Meriton Grand Conference & Spa Hotel, Talinas, Estija, 2013; 
 Paskutinieji LDK piliečiai, Nacionalinė biblioteka, Minskas, Baltarusija, 2013; 
 Portretai ir ne tik. Art-rezidencija, Permė, Rusija, 2013; 
 Genties veidografija, Gedimino prospektas (po atviru dangum), Vilnius, 2014; 
 Vaizdas lyg ženklas. Trečioji tarptautinė šiuiolaikinio meno mugė ArtVilnius '14, LITEXPO parodų ir kongresų centras, Vilnius, 2014; 
 Nesutramdyta geografija. EXPO 2015  Lietuvos paviljonas, Milanas, Italija, 2015; 
 Sugrįžimai – veidai ir ne tik... Klaipėdos kultūrų komunikacijų centras, LFS Klaipėdos skyrius, Klaipėda, 2015; 
 Nuo Miltinio iki... Panevėžio miesto fotografijos galerija, Panevėžys, 2015.

Grupinės parodos 
 Fotografijos galerija, Lodzė, Lenkija, 1994;
 Ancient Carmel, Tarbes, Prancūzija, 1998;
 „Šiuolaikinė lietuvių fotografija“, Kultūros rūmai, Bratislava, Slovakija, 1999;
 „Šiuolaikinė lietuvių fotografija“, Jozefo Sudeko fotografijos namai, Praha, Čekija, 1999;
 „Kaip gyveni, Žmogau?“, fotografijos galerija Prospektas, Vilnius, 2001;
 Vengrijos fotografijos mėnuo, Budapeštas, Vengrija, 2002;
 Fotografijos muziejus, Burghauzenas, Vokietija, 2002.
 Lietuva. 24 valandos, Šiuolaikinio meno centras, Vilnius, 2004; 
 Lietuvos klasikai, Vilniaus rotušė, 2008;
 Miestas, Šiuolaikinio meno centras, Vilnius, 2008;
 Photomania. Baltic Biennial of Photography, Kaliningradas, Rusija, 2009;
 Laiškas iš Lietuvos / Ein Brief aus Litauen, Hiutenfeldas, Vokietija, 2009;
 Fokus Litauen. - Miunsteris: Miesto muziejus, Vokietija,  2010;
 Fokus Litauen. - Wetzlaras: Miesto muziejus, Vokietija,  2010;  
 Kazachstanas pabaltijiečių akimis, Kazachstano ambasada Lietuvoje, Vilnius, 2011;
 Atsisveikinimas su Tėvyne, Algimanto Aleksandravičiaus (Lietuva), Proto Jarnuškievičiaus (Lenkija) ir Vitalijaus Rakovičiaus (Baltarusija) fotografijų paroda, skirta Mykolo Kleopo Oginskio 250-osioms gimimo metinėms paminėti. UNESCO būstinė, Paryžius, 2015

Apdovanojimai 
 2002 – Lietuvos Respublikos kultūros ministerijos premija Už aktualiausius ir ryškiausius publicistinius kūrinius kultūros temomis (už fotoalbumą Devyni aukštai).
 2003 – Lietuvos Respublikos Vyriausybės meno premija Už reikšmingus Lietuvos menui ir kultūrai darbus.
 2007 – ordino Už nuopelnus Lietuvai medalis.
 2011 – Lietuvos nacionalinė kultūros ir meno premija Už fotografinio portreto atnaujinimą, Lietuvos asmenybių galerijos sukūrimą, už LDK paveldo poetiškus atspindžius.

Bibliografija 
Svarbesni leidiniai:
 Algimantas Aleksandravičius. Lietuva. Meno veidai. Portretai. – Vilnius: VAGA, 2000;
 Algimantas Aleksandravičius. Devyni aukštai. Fotografijos / Nine Floors, Photographs. – Vilnius: Nacionalinė knyga, 2002;
 Algimantas Aleksandravičius. Panevėžio Juozo Balčikonio gimnazija 2004 04 30. Algimanto Aleksandravičiaus fotosąsiuvinis. – Panevėžio J. Balčikonio gimnazija, 2005;
 Algimantas Aleksandravičius. Veidrodžio pusė. Juozo Miltinio dramos teatras. – Panevėžys: Amalkeros leidykla, 2005; 
 Algimantas Aleksandravičius. Shining. – Vilnius: Atviras, 2007;
 Algimantas Aleksandravičius. Православные храмы Литвы / Lietuvos stačiatikių cerkvės. – Vilnius: Atviras, 2012;
 Algimantas Aleksandravičius. Tyli naktis. Aktas. – Vilnius: Metodika, 2012;
 Algimantas Aleksandravičius. Paskutinieji LDK piliečiai / The Last Citizens of The Grand Duchy of Lithuania. – Vilnius: Lietuvos fotomenininkų sąjunga, 2012;
 Algimantas Aleksandravičius. Žemaitėjė – mona meilė. – Vilnius: VAGA, 2013;
 Algimantas Aleksandravičius. Aukštaitėj – aukšts dongs ė čysts vondva. – Vilnius: VAGA, 2014;
 Algimantas Aleksandravičius. Dzūkija – išskaicyta iš Dzievulio drabnų raštų. – Vilnius: VAGA, 2015.

Leidinių sudarymas 
 Su meile – Lietuva. – Vilnius: Nacionalinė knyga, 2001;
 Fotografijų albumas. Dovana. – Panevėžys: Ekranas, 2002;
 Stasys Povilaitis. Fotografijos / Photographs. – Vilnius, 2002;
 Ruskij albom. – Maskva: Izdatelskije projekty, 2002;
 PF Fotografujų albumas / Photographs. – Panevėžys: Ekranas, 2004';
 Stanislovas Žvirgždas. Lietuviški peizažai / Lithuanian Landscapes. – Vilnius: VAGA, 2004;
 Vaidotas Grigas. Moterys. – Vilnius: R. Paknio leidykla, 2007;
 Lietuvos fotografija: vakar ir šiandien. Lietuvos Tūkstantmečio veidas. – Vilnius: Lietuvos fotomenininkų sąjunga, 2009;
 Lietuvos fotografija: vakar ir šiandien. Lietuvos vaizdo paveldas. – Vilnius: Lietuvos fotomenininkų sąjunga, 2010;
 Lietuvos fotografija: vakar ir šiandien. XXI amžiaus Lietuvos fotografijos poslinkiai. – Vilnius: Lietuvos fotomenininkų sąjunga, 2011;
 Lietuvos fotografija: vakar ir šiandien. – Vilnius: Lietuvos fotomenininkų sąjunga, 2012.

Darbai spausdinti: 
 Susipynusios vieno medžio šakos. – Vilnius: Lietuvos fotomenininkų sąjunga, 1999;
 Atsisveikinant su XX amžiumi. – Vilnius: Lietuvos fotomenininkų sąjunga, 2000;
  Visuotinė lietuvių enciklopedija, t.1. – Vilnius: Mokslo ir enciklopedijų institutas, 2001;
 Lietuvos fotografija iki XXI a. – Vilnius: R. Paknio leidykla, 2002;
 Lietuvos dailės istorija. – Vilnius: Vilniaus dailės akademijos leidykla, 2002;
 Fotografijos slėpiniai. – Vilnius: Lietuvos fotomenininkų sąjunga, 2002;
 Panevėžys. Senovė ir dabartis. – Panevėžys: Panevėžio kraštotyros muziejus, 2003;
 Vilniaus universitetas fotografijose. – Vilnius: Vilniaus universitetas. Daigai, 2004;
 Lietuva. 24 valandos. – Vilnius: Agentūra Inna, 2004;
 Fotografijos slėpiniai II. – Vilnius: Lietuvos fotomenininkų sąjunga, 2005;
 Lithuania: A Success Story. – Vilnius: Viešųjų ryšių partneriai, 2006;
 Dovilė Zelčiūtė. Mirties kilpa lietuvių fotografijoje. – Kaunas: VšĮ Savaitraštis Nemunas, 2007;
 Bliuzas Ričardui Gaveliui. – Vilnius: Tyto alba, 2007;
 Virginijus Kinčinaitis. Audiovizualinės kultūros kon / tekstai. – Šiauliai: Saulės delta, 2007;
 Tatjana Kuzmina, Jonas Kuzminas. Fotografijos meno pradmenys. Vadovėlis XI - XII klasei. – Kaunas: Šviesa, 2008;
 Laiškas iš Lietuvos/Ein Brief aus Litauen. – Hiutenfeldas: Renhofo fotogalerija, 2009;
 Fokus Litauen. – Miunsteris: Miesto muziejus, 2010;
 Alfredas Bumblauskas. Lietuvos Didžioji Kunigaikštija ir jos tradicija. – Vilnius: Vilniaus universiteto leidykla, 2010;
 Laiko pameistrys. – Vilnius: Lietuvos rašytojų sąjungos fondas, 2010;
 Альгимантас Александравичус. Созвездие России. С придисловием и новыми стихами Евгения Евтушенки'''. –' Москва: ИПЦ Русский раритет'', 2011.

Fotografijos kolekcijose 
 Lietuvos fotomenininkų sąjunga, Vilnius;
 FIAP kolekcija, Lozana, Šveicarija.

Šaltiniai 

 Algimantas Aleksandravičius – Lietuvos fotomenininkų sąjunga / Lietuvos fotografija 
www.algisphoto.lt 

Lietuvos fotografai menininkai
Lietuvos nacionalinės kultūros ir meno premijos laureatai